Uppljóstrarinn í Samherjamálinu : „ Það er bara verið að ræna Namibíu “ Jóhannes Stefánsson , fyrrverandi framkvæmdastjóri Samherja í Namibíu , sem gerðist uppljóstrari , segir að Þorsteinn Már Baldvinsson , forstjóri Samherja , hafi verið lykilmaður í því að skipuleggja og ákveða mútugreiðslurnar í Namibíu . Hann segir að verið sé að fara illa með namibísku þjóðina og að arðrán á auðlindum hennar eigi sér stað . Múturnar jukustMútugreiðslur Samherja til stjórnmála - og embættismanna í Namibíu jukust eftir að Jóhannes Stefánsson lét af störfum hjá fyrirtækinu . Hann segir að samviskan hafi knuíð hann til að stíga fram . Mynd : Davíð Þór Jóhannes Stefánsson , fyrrverandi framkvæmdastjóri Samherja í Namibíu , tók ákvörðun um að gerast uppljóstrari um spillta og mögulega ólöglega starfshætti Samherja í landinu af því hann vill opinbera spillinguna þar í landi . Þess vegna stígur hann fram og segir sögu sína í samstarfi við Stundina , Wikileaks , Kveik og Al Jaazeera . Í viðtali við Stundina rekur Jóhannes hvernig vinnubrögð Samherja í Namibíu og samvinna útgerðarinnar við spillta stjórnmála - og embættismenn hamlar framþróun í landinu . „ Smátt og smátt áttar maður sig á því að það er bara verið að ræna Namibíu að innan og utan ; það er bara verið að fara illa með land og þjóð , “ segir Jóhannes . Hann starfaði sem framkvæmdastjóri Samherja í Namibíu á árunum 2012 til 2016 , en ákvað síðar að gerast uppljóstrari og aðstoðar eftirlitsstofnanir í Namibíu við rannsóknina á málinu . Samherji hefur veitt um 500 þúsund tonn af hestamakríl í Namibíu síðastliðin sjö ár og hefur útgerðin greitt mútur upp á margar milljónir Bandaríkjadala til stjórnmála - og embættismanna í landinu til að komast yfir veiðiheimildirnar að sögn Jóhannesar . Um er að ræða eitt stærsta spillingarmál sem komið hefur upp í Namibíu . „ Smátt og smátt áttar maður sig á því að það er bara verið að ræna Namibíu að innan og utan . “ Jóhannes segist hafa verið „ miðpunkturinn “ í rekstri Samherja í Namibíu á þeim tíma sem hann starfaði hjá fyrirtækinu og dregur hann ekkert undan þegar hann lýsir ábyrgð sinni á því að hafa tekið þátt í því að arðræna Namibíu með íslenska útgerðarfélaginu . Það var Jóhannes sem sá meðal annars um það að greiða múturnar sem færðu Samherja aflaheimildirnar í Namibíu þannig að hann hefur beina reynslu og beina vitneskju um mútugreiðslurnar . Segir Þorstein Má hafa skipulagt múturnar Jóhannes segir hins vegar að Þorsteinn Már Baldvinsson , forstjóri og stærsti hluthafi Samherja , og Aðalsteinn Helgason , framkvæmdastjóri Kötlu Seafood , hafi verið þeir sem lögðu línurnar um að greiða múturnar og að hann hafi ekki greitt neinar mútur án þess að fá grænt ljós frá þeim fyrst . Jóhannes lýsir sér sem „ verkfæri “ í málinu . „ Ég greiddi engar mútur án þess að fá grænt ljós frá Þorsteini . Ég bara fékk upplýsingarnar og ég hafði samband við Þorstein og sagði : Þeir hafa óskað eftir að ... “ Skráðu þig inn til að lesa Þú færð 4 greinar fríar í mánuði . Þú hefur síðan val um að styrkja óháða blaðamennsku með áskrift á hagstæðu verði , frá aðeins 1.690 krónum á mánuði . Leiðbeiningar má nálgast á stundin.is / leidbeiningar . Útgerðarfélagið keypti kvóta af fyrirtækjum sem tengdust þingmönnum í Marokkó og fundað var með syni hershöfðingja sem sagður er hafa stórefnast á sjávarútvegi . Gert var ráð fyrir mútugreiðslum sem „ öðrum kostnaði “ í rekstraráætlunum .